സോങ്കാർ-അലതാവു ദേശീയോദ്യാനം

ചൈനയുടെ തെക്കുകിഴക്കൻ അതിർത്തി പ്രദേശത്ത്, കസാഖ്സ്ഥാനിലെ ഒറ്റപ്പെട്ടതും മഞ്ഞുമൂടിക്കിടക്കുന്നതുമായ പർവതനിരയായ സുൻഗേറിയൻ അലതാവുവിന്റെ സവിശേഷ പരിസ്ഥിതി മേഖല സംരക്ഷിക്കുന്നതിനായി 2010 ൽ രൂപീകരിക്കപ്പെട്ട ഒരു ദേശീയോദ്യാനമാണ് സോങ്കാർ-അലതാവു ദേശീയോദ്യാനം (കസാക്കിസ്ഥാൻഃ яонгар Алатауы олтык парки, Joñğar Alatauy ūlttyq parkı). ജംഗാർ അലതാവു, അല്ലെങ്കിൽ ഡ്സുൻഗുറിയൻ അലതാവു എന്നീ മറ്റു പേരുകളിലും ഈ ദേശീയോദ്യാനം അറിയപ്പെടുന്നു. ആപ്രിക്കോട്ട്, ബാർബെറി, ചെറി, കുരുവില്ലാമുന്തിരി എന്നിവയുൾപ്പെടെയുള്ള കാട്ടു പഴങ്ങൾ വളരുന്ന പ്രദേശത്തെ വനങ്ങൾ സംരക്ഷിക്കുക എന്നതാണ് ദേശീയോദ്യാനം സൃഷ്ടിക്കുന്നതിനുണ്ടായ ഒരു പ്രധാന കാരണം. ദേശീയോദ്യാനത്തിന്റെ കരപ്രദേശത്തിന്റെ ഏകദേശം 1% വരുന്ന വനമേഖലയിൽ, ലോകത്തിലെ എല്ലാ സംസ്കരിച്ച ആപ്പിൾ ഇനങ്ങളുടെയും പൂർവ്വിക ഇനമായി കണക്കാക്കുന്ന സീവേഴ്സ് ആപ്പിൾ മരങ്ങളാണുള്ളത്. ഏകദേശം 300 കിലോമീറ്റർ നീളമുള്ള ഈ ദേശീയോദ്യാനം പ്രാദേശിക നഗരമായ അൽമാട്ടിയിൽ നിന്ന് 300 കിലോമീറ്റർ വടക്കുകിഴക്കു ഭാഗത്തായി, അക്സു ജില്ല, സർകന്ദ് ജില്ല, അൽമാട്ടി മേഖല, അലക്കോൾ ജില്ല എന്നിവിടങ്ങളിലേയ്ക്ക് വ്യാപിച്ചുകിടക്കുന്നു.  

 ഭൂപ്രകൃതി 
തെക്ക് ടിയാൻഷാൻ നിരകൾക്കും വടക്ക് അൾട്ടായ് പർവതനിരകൾക്കും ഇടയിലെ ശ്രേണിയായ സുൻഗേറിയൻ അലതാവുവിന്റെ വടക്കൻ ചരിവിലാണ് ഈ ദേശീയോദ്യാനം സ്ഥിതിചെയ്യുന്നത്. കുത്തനെയുള്ളതും പാറക്കെട്ടുകളടങ്ങിയതുമായ മലയിടുക്കുകളും തെക്ക് നിന്ന് വടക്കോട്ട് ഒഴുകുന്ന അരുവികളുമുള്ള പർവതപ്രദേശമാണ് ദേശീയോദ്യാനത്തിൻറെ ഭൂപ്രകൃതി. രണ്ട് പ്രധാന നദികളായ അക്സു നദി, ലെപ്സി നദി എന്നിവ ദേശീയോദ്യാനത്തിൽ നിന്ന് വടക്കും പടിഞ്ഞാറും ഭാഗങ്ങളിൽനിന്ന് ബാൽഖാഷ് തടാകത്തിലേക്ക് ഒഴുകുന്നു. ഇവിടുത്തെ പർവതനിരകളിൽ വിശാലമായ ഹിമാനികളുണ്ട്.
ഇടത്ത്‌|ലഘുചിത്രം|300x300ബിന്ദു|സോങ്കാർ അലതാവു ദേശീയോദ്യാനം (അതിർത്തി) 

 എക്കോറീജിയൻ 
മധ്യേഷ്യയിലെ ടിയാൻ ഷാൻ പർവതനിരയും വടക്ക് സുൻഗേറിയൻ അലതാവു പോലുള്ള ചില അനുബന്ധ ശ്രേണികളും ഉൾക്കൊള്ളുന്ന ടിയാൻ ഷാൻ മൊണ്ടെയ്ൻ സ്റ്റെപ്പി ആൻഡ് മെഡോസ് ഇക്കോറെജിയനിലാണ് (WWF #1019) ഈ ദേശീയോദ്യാനം സ്ഥിതി ചെയ്യുന്നത്. സ്റ്റെപ്പി മുതൽ ആൽപൈൻ പുൽമേടുകൾ, ഹിമാനികൾ തുടങ്ങിയവയുള്ള ഉന്നത മേഖലകൾ, ബോറിയൽ, സ്റ്റെപ്പി, മരുഭൂമി ഭൂമിശാസ്ത്ര മേഖലകൾക്കിടയിലുള്ള ഒരു സംക്രമണ മേഖല എന്ന നിലയിൽ ഈ പരിസ്ഥിതി മേഖല അതിന്റെ ഒറ്റപ്പെടലിനും ഉയർന്ന ജൈവ വൈവിധ്യത്തിനും പേരുകേട്ടതാണ്. മധ്യ ഉയരങ്ങളിൽ, വനങ്ങളെ പിന്തുണയ്ക്കാൻ മതിയായ മഴയുണ്ട് .

 കാലാവസ്ഥ 
സോങ്കാർ-അലതാവു ദേശീയോദ്യാനത്തിലെ പൊതു മേഖലയിലെ കാലാവസ്ഥ "തണുത്ത, അർദ്ധ-വരണ്ട കാലാവസ്ഥ" (കോപ്പെൻ ക്ലാസിഫിക്കേഷൻ BSk) ആണ്, എന്നിരുന്നാലും ഇവിടുത്തെ മധ്യമേഖലയിലെ ഉയരം കൂടിയ പ്രദേശങ്ങളിൽ കൂടുതൽ മഴ ലഭിക്കുകയും ചുറ്റുമുള്ള പ്രദേശത്തേക്കാൾ കൂടുതൽ തണുപ്പ് അനുഭവപ്പെടുകയും ചെയ്യുന്നു. മരുഭൂമിയിലെ ഈർപ്പമുള്ള കാലാവസ്ഥകൾക്കിടയിലുള്ള സ്റ്റെപ്പി കാലാവസ്ഥയുടെ സവിശേഷതയാണ് "കോപ്പെൻ ബിഎസ്‌കെ" കാലാവസ്ഥ. സാധാരണയായി ബാഷ്പീകരണത്തിന് മുകളിലുള്ള മഴയാണ് ഇവിടെ അനുഭവപ്പെടുന്നത്. സോങ്കാർ-അലതാവുവിൽ, ജനുവരിയിൽ ശരാശരി −1.9 °C (28.6 °F) മുതൽ ജൂലൈയിൽ 25.9 °C (78.6 °F) വരെയും താപനില വ്യത്യാസപ്പെടാം. ഉയരവും സ്ഥാനവും അനുസരിച്ച് ഇവിടെ ലഭിക്കുന്ന ശരാശരി മഴ പ്രതിവർഷം 362 മില്ലിമീറ്ററാണ്.

 സസ്യങ്ങളും ജന്തുക്കളും 
ജൈവ വൈവിധ്യത്തിന്റെ കാര്യത്തിൽ കസാഖ്സ്ഥാനിലെ അൽതായ് മേഖലയ്ക്ക് പിന്നിൽ രണ്ടാം സ്ഥാനത്താണ് ഈ പ്രദേശം. നിരവധി ഭൂമിശാസ്ത്രപരവും കാലാവസ്ഥാ മേഖലകളുടെ സംഗമ സ്ഥാനത്തും സ്ഥിതിചെയ്യുന്ന ഈ പ്രദേശത്തിന്, ഉയർന്ന ലംബമായുള്ള ശ്രേണിയും ഉണ്ട്. മരുഭൂമി, പുൽമേടുകൾ, കുറ്റിച്ചെടികൾ, വനം, ആൽപൈൻ പുഷ്പങ്ങൾ എന്നിവ ഉന്നത മേഖലകളിലെ സസ്യജാലങ്ങളിൽ ഉൾപ്പെടുന്നു. സെറ്റിസു അലതാവു പർവതനിരകളിലെ (ഉദ്യാന പരിധിയിൽ വരുന്ന) സസ്യജാലങ്ങളിൽ 112 കുടുംബങ്ങളിലും 622 ജനുസ്സുകളിലുമായി 2,168 ഇനം വാസ്കുലർ സസ്യങ്ങൾ ഉൾപ്പെടുന്നു. ഇതിൽ 76 ഇനം ഈ പ്രദേശത്ത് മാത്രം കാണപ്പെടുന്നവയാണ്.

പൈൻ മരങ്ങൾ, സ്‌പ്രൂസ് മരങ്ങൾ തുടങ്ങിയവ നിറഞ്ഞ വനങ്ങളാണ് ഇവിടെ കൂടുതലും, എന്നാൽ ദേശീയോദ്യാനത്തിൽ കാട്ടു ഫലവൃക്ഷങ്ങളുടെ ഗണ്യമായ ശേഖരവുമുണ്ട്. ലോകത്തിലെ എല്ലാ കൃഷി ചെയ്യുന്ന ആപ്പിൾ ഇനങ്ങളുടെയും ഉറവിടമായി കണക്കാക്കപ്പെടുന്ന സീവേഴ്‌സ് ആപ്പിൾ (മാലസ് സീവേഴ്‌സി) ആണ് ഇതിൽ ഏറ്റവും അറിയപ്പെടുന്നത്.

സമീപ വർഷങ്ങളിൽ പാർക്കിൽ നിരവധി ഹിമപ്പുലികളെ കണ്ടതായി രേഖപ്പെടുത്തിയിട്ടുണ്ട്.

 ടൂറിസം 
പരിസ്ഥിതി വിദ്യാഭ്യാസവും ടൂറിസം സൗകര്യങ്ങളും ഇവിടെ വികസിപ്പിച്ചുകൊണ്ടിരിക്കുന്നു. നിലവിൽ ദേശീയോദ്യാനത്തിൽ ഏഴ് ടൂറിസ്റ്റ് റൂട്ടുകളുണ്ട്:

"എത്‌നോഗ്രാഫിക് ടൂർ" (ജുങ്കാർ അലതാവു ചരിത്ര സ്ഥലങ്ങൾ)

"ജാസിൽകോൾ"

"ശാസ്ത്രീയവും വിജ്ഞാനപ്രദവുമായ ടൂർ" (കാട്ടു ആപ്പിൾ മരങ്ങൾ വളർത്തുന്നതിനുള്ള പ്രത്യേക സ്ഥലങ്ങൾ)

"ഷംസ്‌കി ഹിമാനി"

"ടോപ്പ് ജാസിൽകോൾ"

"സർകാൻസ്‌കി വനം"

"ലെപ്‌സി വനം"

 പരാമർശങ്ങൾ 

വർഗ്ഗം:Coordinates on Wikidata
വർഗ്ഗം:ഐ.യു.സി.എൻ. വർഗ്ഗം II

 പുറംകണ്ണികൾ 

 Video Overview of Zhongar-Alatau National Park (in English)
 Kazakh TV Video of Zhongar-Alatau